laion/Wikipedia-Exotic huggingface dataset:
נהר כבר

נהר כְּבָר היה תעלת מים מלאכותית, או מערכת תעלות, שנחפרה בבבל באלף הראשון לפנה"ס למטרות השקיה ותחבורה. תוואי התעלה איננו ידוע כיום בוודאות וקיימת מחלוקת בין חוקרים בנושא זה. שמה של התעלה מופיע לראשונה במקרא כנהר שעל גדותיו גרו גולי יהודה בבבל. ייתכן שלנהר זה התכוונו גם הפסוקים בתהילים קל"ז - "על נהרות בבל, שם ישבנו, גם בכינו...". החל מהמאה ה-19, התגלו תעודות בבליות רבות המזכירות את נהר כבר בשם Naru-Kabari, אשר משמעותו בבלית היא הנהר הגדול. משתמע שמדובר בתעלה מלאכותית או במערכת תעלות שמקורה בנהר הפרת, והיא נמשכת לאורך מאות קילומטרים, דרך וליד העיר ניפור, דרום מזרחית לבבל הבירה. בחפירות שביצעה משלחת ארכאולוגית מאוניברסיטת פנסילבניה באזור העיר העתיקה ניפור, נמצאו תעודות המתייחסות לנהר כבר ועל בסיסם ניסו אנשי המשלחת לאתר את שרידיה של התעלה בחורבות העיר. לטענתם, סימני כתב היתדות ששימשו לכתוב את המושג Nar-Kabari, היו גם יצוג אידאוגרמי למושג הפרת של ניפור. כלומר, המקבילה של נהר הפרת, בעיר ניפור. על בסיס זה העריכו שמה שנראה כמו שרידים של תעלה או נהר גדול שעבר במרכזה של העיר. רוחבה של התעלה היה להערכתם לפחות 20 מטר ועומקה לעיתים 5-6 מטרים. תוואי תעלה זו שגילו התחיל מנהר הפרת צפונית לעיר בבל, המשיך דרום מזרחה לעיר ניפור ובסופו התחבר מחדש לנהר הפרת באזור העיר אורוכ. תעלה זו מוכרת גם מתקופות מאוחרות יותר כשאט אנ-ניל (אנ'). עם זאת, בתעודות אחרות צוין נהר כבר כתעלה שעברה ליד העיר ולא בתוכה. לא ברור, אם כן מה היה בדיוק מיקומה של התעלה באזור ניפור או אם כינויה התייחס למערכת של תעלות שעברו הן בתוך העיר והן לידה לכיוון דרום מזרח. בתעודות אל יהודו, המתוארכות לתחילת המאה החמישית לפנה"ס, ועוסקות בחיי היום-יום של גולי יהודה בבבל, נמצאו גם התייחסויות ל-Naru-Kabari כמקום חתימת כמה מהן. חוקרי תעודות אלה מעריכים שרובן נכתבו באזור מרחב העיר ניפור (ודרומה לה) וייתכן שגם זו עדות למקומו של נהר כבר, באזור התיישבות הגולים היהודאים. בתעודות בבליות מהתקופה הפרסית צוין נהר כבר כערוץ תחבורה נפוץ לכיוון העיר שושן. בקרב קהילת מחקר המזרח הקרוב הקדום התפתח פולמוס באשר לזהותה של העיר שושן ובמשתמע, כיוון מסלולו הגאוגרפי של נהר כבר. חלק מהחוקרים טענו שבתקופה הנאו-בבלית היו מספר ערים שענו לשם זה, לעומת חוקרים אחרים שזיהו את העיר עם בירת הממלכה הפרסית, שושן. בקרב האסכולה השנייה התפתחה תובנה, כי המשך חפירתה של התעלה לכיוון פרס, היה חלק ממאמץ אימפריאלי פרסי מתמשך לנצל את משאבי ממלכת בבל לטובת פרס ולהניע את מוקד הפעילות שבאזור בבל, לערי הבירה הפרסיות בדרום פרס. גלות בבל בבל תעודות אל יהודו תיל אבובי ספר יחזקאל, פרק א', פסוק א' ספר יחזקאל, פרק ג', פסוק ט"ו ספר יחזקאל, פרק מ"ג, פסוק ג' ספר יחזקאל, פרק י' ספר תהילים, פרק קל"ז Hilprecht H.Explorations of bible lands,Holms and Co., 1903 pp. 412-413 פיליפ ווקוסבוביץ, על נהרות בבל, הוצאת מוזיאון ארצות המקרא, 2015, עמ' 100 מאמר העוסק בזיהוי שושן ומציג תרגום תעודות המזכירות את הנהר
ברסלב

האם התכוונתם ל... אישים ומוסדות הקשורים אליהם רבי נחמן מברסלב (1772–1810) – מייסד חסידות ברסלב. חסידות ברסלב – חסידות שנוסדה על ידי רבי נחמן מברסלב בעיר ברסלב (כיום באוקראינה). רבי נתן מברסלב (1780–1844) – היה תלמידו, מפיץ תורתו וממשיכו של רבי נחמן מברסלב בראש החסידות. שמואל ברסלב (1920–1942) – היה ממפקדי הארגון היהודי הלוחם (אי"ל) בוורשה בזמן השואה. ערים ברסלב (עיר) (Брацлав) - עיר באוקראינה; נקראת באוקראינית ברצלב. ורוצלב (Wrocław) - עיר בפולין, מוכרת גם בשמה הגרמני בְּרֶסלָאוּ (Breslau). ברסלב (בלארוס) (Браслаў) - עיר בבלארוס. בבלארוסית נקראת ברסלאו. בז'צלב (Břeclav) - עיר בצ'כיה.
לנדס

לנדס הוא שם משפחה יהודי הקיים בקרב יהודי מזרח אירופה. האם התכוונתם ל... דייוויד לנדס – כלכלן, היסטוריון וסופר יהודי-אמריקאי מייקל לנדס – שחקן קולנוע וטלוויזיה אמריקאי סטפן לנדס – קרדיולוג בכיר, מראשוני הרופאים במרכז הרפואי ת"א ע"ש סוראסקי גן לנדס גן בתל אביב, על שמו של סטפן לנדס פול לנדס - עורך דין ישראלי, ראש המטה הלאומי ללוחמה כלכלית בטרור ריצ'רד לנדס – היסטוריון וסופר יהודי-אמריקאי; בנו של דייוויד לנדס רם לנדס – עיתונאי ואיש תקשורת ישראלי
SmartDeviceLink

SmartDeviceLink או SDL הוא שמו של פרויקט מיוזמת חברת פורד ליצירת תקן אחיד עבור התקנים תוך-רכביים רבים הנמצאים בשימוש בתעשיית הרכב או שעשויים להמצא בכלי רכב. היעד של הפרויקט הוא ליצור ממשק אחיד של תוכנה עבור אפליקציות, מפתחים ורכיבי קצה ברכבים עבור יצירת אפליקציות מיובאות ושיתנהגו באופן משולב עם רכיבי הקצה. SDL מורכב משני רכיבי תוכנה עיקריים: ליבה אשר עוטפת שירותים פנים רכביים ומתחברת לממשק המשתמש של הרכב והרכיב השני הוא פרוקסי נייד אשר מממש API לגישה ושימוש שירותים ברכיבי קצה ברכב. התקן אומץ רעיונית על ידי תאגיד טויוטה המתחרה עם פורד. המכשיר והרכב מתחברים האפליקציה שולחת בקשה לרכב והרכב עונה (Remote Procedure Calls). האפליקציות יראו כאילו הן פועלות מתוך הרכב אולם הלוגיקה (Business Logic) יהיה בתוך המכשיר המשתמש מתקשר עם הרכב והרכב מודיע הודעות לאפליקציה על אירועים המתרחשים ברכב האפליקציה מגיבה על ידי שליחת בקשות לעדכון התנהגות או תצוגה ברכב עצמו
משטרת גבעת אולגה

משטרת גבעת אולגה הוא מבנה של משטרת המנדט, ששימש למאבק נגד העלייה הבלתי לגלית. בשנת 1968 עבר לשמש כמתקן נופש לחיילי צה"ל. מבנה משטרת גבעת אולגה הוקם עבור משטרת החופים הבריטית להגנה מפני צבא גרמניה הנאצית. לקראת סוף מלחמת העולם השנייה שימש לחיפוש אחר ספינות מעפילים של ההעפלה. בנובמבר 1945 פוצצו לוחמי ההגנה מטען ליד המבנה וגרמו לו לנזק. כדי לתפוס את המתקיפים ביצעו שלטונות המנדט הבריטי את המצור על גבעת חיים. ב-20 בינואר 1946 פוצצו כוחות ההגנה בשנית את מבנה המשטרה. באוקטובר 1946 פונו השוטרים הערבים מהתחנה, והיא אוישה בידי שוטרים יהודיים. ב-1947 שימשה בסיס אימונים של הפלמ"ח. ב-10 במאי 1948 הועבר המבנה לידי מועצת חדרה. בשנת 1968 נחנך במקום מתקן נופש לחיילי צה"ל. מדיה וקבצים בנושא משטרת גבעת אולגה בוויקישיתוף גבעת אולגה(הקישור אינו פעיל), אתר ההגנה כפר הנופש אולגה באתר האגודה למען החייל מצור על גבעת חיים, שפיים ורשפון, משמר, 26 בנובמבר 1945 2000 גברים זוהו בחיפוש בחדרה, משמר, 23 בינואר 1946 משטרת גבעת אולגה - יהודית, המשקיף, 7 באוקטובר 1946 משטרת גבעת אולגה למועצת חדרה, דבר, 11 במאי 1948 נחנך מחנה נופש לחילים בגבעת אולגה, דבר, 11 ביוני 1968
בלז' לנדייל

בלאז' לנדייל (בהונגרית: Lengyel Balázs;‏ 1918, בודפשט – 2007, בודפשט) היה סופר הונגרי וחסיד אומות העולם. לנדייל סיים את לימודיו בגימנסיה לותרנית בבודפשט בשנת 1936 והחל לימודי משפטים באוניברסיטת בודפשט. בתקופת לימודיו היה לנדייל חבר בחוג אנטי-פשיסטי. הוא כתב מאמרים תחת שמות בדויים בעיתון הונגרי בעל נטייה לאומית, ועבד בשירות הציבורי. לנדייל היה אחיה התאום של פירושקה לנדייל, שלימים הוכרה אף היא בתור חסידת אומות העולם. בשנת 1940 השלים את עבודת הדוקטורט שלו במשפטים. באביב 1942 הכיר לנדייל את המשוררת אגנש נמש נאג' והתגורר עמה בבודפשט. בסתיו 1942 גויס לצבא הונגריה והיה מפקד מחלקה בבצ'יי שבסרביה ובמוראו (אנ') שבאוסטריה. ב-1943 ובתחילת 1944 הופיעו כתביו בעיתון ההונגרי "Magyar Csillag" ("הכוכב ההונגרי"). עם פלישת הגרמנים להונגריה במרס 1944 עדיין היה לנדייל בצבא ההונגרי. הוא היה לבוש מדים וכך הצליח להבריח יהודייה מאחד מהבתים בבודפשט שסומנו בטלאי צהוב אל מחוץ לעיר, אל העיר מזקבשד (אנ'), שם שהתה בחסות מסמכים מזויפים של זהות ארית. מאוחר יותר ליווה אותה בחזרה לבודפשט, ושם הסתתרה עד הגעת הצבא האדום. באפריל 1944 התחתן לנדייל עם אגנש נמש נאג'. בתקופת שלטון צלב החץ בסוף 1944 עזב לנדייל את הצבא ונע עם אשתו לכפר הקטן אלשומיהאיפאלבה (Alsómihályfalva) בדרום מערב הונגריה (כיום הכפר דוני מיהאלייבץ (Donji Mihaljevec) בצפון קרואטיה). לנדייל הבריח יהודיה לכפר זה והוא ואשתו הסתירו אותה למרות הסיכון לחייהם. לנדייל היה עובד השירות הציבורי ולאחר מכן עורך שותף בכתב העת הספרותי "Újhold" ("ירח חדש"), בו היו נותני הטון יאנוש פילינסקי ואיוואן מנדי (אנ'). בשנת 1947 קיבלה אשתו מלגה והוא נסע עמה לרומא ולפריז. בשנת 1948 התפרסם ספרו הראשון, "A mai magyar líra" ("שירה הונגרית עכשווית"). כתיבתו ספגה ביקורת על רקע פוליטי, וכששב להונגריה נלקח דרכונו. בשנת 1949 אולץ לפרוש ממשרתו והחל ללמד באוניברסיטת סגד. לאחר שנה הופסקה עבודתו גם שם והוא החל להתפרנס מתרגום וכן מכתיבת ספרות ילדים. הוא כתב כעשרים ספרים, בהם ספרי ילדים וקובצי מאמרים של ביקורת ספרותית. חלק מספריו תורגמו לגרמנית. בשנת 1997 הוכר לנדייל על ידי יד ושם כחסיד אומות העולם. מדיה וקבצים בנושא בלז' לנדייל בוויקישיתוף פעילותו של לנדייל להצלת יהודים, באתר יד ושם (באנגלית) ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
אמיל ליטוינסקי

אמיל ליטוינסקי (18 בפברואר 1891 יפו - 21 בספטמבר 1962) היה פעיל ציבור שעסק בגאולת אדמות והיה מרוכשי ומקימי שכונת תל ליטוינסקי. אמיל (עמנואל) נולד ביפו ב-1891 ליעקב אלחנן ליטוינסקי ולשרה (לבית פינקלשטיין), אח למשה (מוריס) ליטוינסקי ולריימונד ליטוינסקי. למד בבית הספר הצרפתי ביפו ובבית הספר הגבוה למסחר. אמיל ומשה ליטוינסקי הקימו חברה מסחרית בשם "האחים ליטוינסקי". ב-1914, בתקופת מלחמת העולם הראשונה, גורש עם אחיו, משה, למצרים שם עסקו השניים במסחר וסיפקו ציוד לצבא הבריטי במזרח התיכון. לאחר המלחמה מונו האחים כסוכני חברת הדלק הבריטית של וכן הייתה בבעלותם חברה קבלנית לבניית חנויות ביפו. האחים עסקו ברכש אדמות ברחבי הארץ ובין השאר רכשו כ-1700 דונם מתושבי כפר סאקיה עליהן תכננו להקים יישוב כפרי גדול בקרבת תל אביב. ב-1934 החלה הקמת היישוב תל ליטוינסקי והאחים ליטוינסקי עברו לגור במרכז היישוב (ברחוב שנקרא כיום "האחים ליטוינסקי") כשביתו של אמיל הוקם במספר 51. כמו כן רכש עם אחיו כ-1800 דונם בכפר ג'יוס שבשומרון. על 300 דונם מהם נטע פרדס. אביו, יעקב אלחנן ליטוינסקי, ייסד את לשכת הבונים החופשיים ביפו וכיהן כנשיאה הראשון. אמיל נישא למרגלית (לבית אפלבוים) ולזוג נולד בן אחד (אריאל). אמיל נפטר ב-1963 ונקבר בבית העלמין קריית שאול. אשתו, שנפטרה ב-1988, נקברה לצידו. הניסיון לפרק את שותפות "האחים ליטוינסקי" ולחלק את הרכוש הרב שצברה הביא בסופו של דבר לסכסוכים משפטיים בין בני המשפחה שנמשכו שנים רבות. בשנת 2016, הגישו יורשי משפחת ליטוינסקי עתירה לבית המשפט המחוזי בתל אביב נגד מדינת ישראל, בדרישה להשיב למשפחה את קרקעות תל ליטוינסקי, לפצותה, או להעביר אליה קרקעות חלופיות. דוד תדהר (עורך), "אמיל ליטוינסקי", באנציקלופדיה לחלוצי הישוב ובוניו, כרך ו (1955), עמ' 2507 אמיל ליטוינסקי (אורכב 18.02.2020 בארכיון Wayback Machine), באתר "חברא קדישא תל אביב" שלמה נקדימון, העיר האבודה של תל השומר, באתר ynet, 6 ביוני 2006 העיר האבודה של תל השומר, באתר הטיולים של אבי משה-סגל התפתחותו של היישוב הואטה בגלל המצב הביטחוני בתקופת המאורעות כשלאחריהן הפקיעו הבריטים חלק מהאדמות להקמת מחנה צבאי ובהמשך הופקע חלק אחר להקמת בית החולים תל השומר יובל כספי ולילך-שירה גביש, האחים הערבים של מייסדי אחוזת בית, באתר הארץ, 25 במאי 2007 שלומית צור, ‏בעלי הקרקעות של תל השומר בתביעת ענק נגד המדינה, באתר גלובס, 31 במרץ 2016
מדעי המשטרה

מדעי המשטרה הוא שם כולל לשיטות מחקר מדעיות הקשורות לעבודת המשטרה. תחת שם זה ניתן למנות מחקרים מתחומי הקרימינולוגיה, שיטות של זיהוי פלילי, אבחונים פסיכולוגיים ופסיכיאטריים, משפטים, פנולוגיה ועוד. במדעי המשטרה כלולים הן מדעים מדויקים והן מדעי החברה. מדעי המשטרה מפותחים במיוחד בבריטניה. רשויות החוק פיתחו מערכת ממוחשבת לאומית למלחמה בפשע, ובה נתונים רבים אודות עבריינים, כלי רכב ורכוש. כמו כן פותח מאגר נתונים ובו כ-3.4 מיליון טביעות אצבע ונתוני DNA, הנמצא בשימוש משטרת בריטניה. בכל חודש נשלפות כ-3,000 התאמות מהמאגר. בתחום התנועה, המשטרה פיתחה מגוון רחב של טכנולוגיות כדי להתמודד עם נהיגה במהירות מופרזת, נהיגה בשכרות ועבירות תנועה נוספות. בשנת 2003 נחנכה המחלקה לקרימינולוגיה ומדעי המשטרה באוניברסיטת דאקה.
שליטה

האם התכוונתם ל... בכלכלה: שליטה (בתאגיד) – הכוח, או הסמכות, להורות על פעילות משמעותית בתאגיד או למנוע פעילות כזו אמצעי שליטה – מניית שליטה – מניה המעניקה לבעליה שליטה בחברה, על ידי זכויות הצבעה עדיפות המוקנות לה פירמידת שליטה – מבנה החזקות של חברות ציבוריות בעלות – חזקה (קניין) – ניהול – בפסיכולוגיה: שליטה (פסיכולוגיה) (אנ') שליטה עצמית – יכולתו של האדם לבקר ולהתאים את מחשבתו, רגשותיו והתנהגותו על פי הנורמות החברתיות, לצורך השגת מטרה כלשהי או הסתגלות למצב מסוים מקור שליטה – בפסיכולוגיה, הרגשת השליטה שיש לאדם על המאורעות שבחייו הפרעות שליטה בדחפים (אנ') – הפרעה נפשית המאופיינת באימפולסיביות חולה שליטה (אנ') – אדם המנסה להכתיב את האופן שהכול סביבו יתבצע שליטה בכפייה – מעשה או דפוס פעולות של תקיפה, הפחדה, השפלה, או מעשה התעללות אחר שנעשה כדי לפגוע, להעניש, או להפחיד את הקורבן אחר: שליטה עולמית – מבנה שלטוני היפותטי, שבו רשות פוליטית אחת שולטת על כל תושבי כדור הארץ או לחלופין כמעט על כל תושבי כדור הארץ שליטה בהמון – שיטה באבטחת הציבור, שבה קהל גדול נתון לניהול וריסון, במטרה למנוע תדחוקת קהל, מהומות וקטטות שליטה קוהרנטית – שיטה המבוססת על מכניקת הקוונטים ומטרתה לשלוט בתהליכים דינמיים באמצעות אור שליטה ובקרה (בראשי תיבות: "שו"ב") – מערכת צבאית המיועדת לתת לדרג הפיקודי את תמונת שדה הקרב בזמן אמת Inversion of control – בהנדסת תוכנה, תבנית עיצוב בתכנות מונחה-עצמים שבמסגרתה צימוד האובייקטים מבוצע בזמן ריצה על ידי אובייקט הרכבה שליט בקרה
פפטיד

פֶּפְּטִידִים (מיוונית: πεπτος, "מתעכל") הם שרשראות קצרות של חומצות אמינו, החל משתי חומצות אמינו, הקשורות ביניהן בקשר פפטידי. חלבונים מוגדרים גם הם כשרשרת של עד מאות חומצות אמינו. לכן, ההבחנה בין חלבון קצר לבין פפטיד ארוך אינה חד משמעית, וישנן כמה הגדרות שמבחינות בין פפטידים לחלבונים. על פי הגדרה אחת, פפטיד מכיל עד מספר מסוים (למשל 50) של חומצות אמינו, בעוד חלבון מורכב מיותר מ-50 חומצות אמינו. על פי הגדרה אחרת, פפטידים ניתנים לסינתזה מלאכותית, בעוד חלבונים אינם ניתנים לסינתזה מלאכותית בדרכים קונבנציונליות. הגדרה אחרת טוענת שפפטיד הוא חסר תפקיד ביולוגי בעוד לחלבון תפקיד ביולוגי. על פי הגדרה זאת, אותה שרשרת של חומצות אמינו תוכל להיות גם חלבון וגם פפטיד, תלוי בהקשר הביולוגי שלה. במקרים רבים, פפטיד הוא חלק מחלבון ומבצע משימות מסוימות במקום החלבון הארוך ממנו בהרבה. ניתן לסווג פפטידים על פי אורכם. כך למשל דיפפטיד בנוי משתי חומצות אמינו, טריפפטיד משלוש חומצות אמינו וטטרהפפטיד מארבע. נונאפפטיד הוא פפטיד בן 9 חומצות אמינו, כדוגמת ההורמונים וזופרסין ואוקסיטוצין. השימוש העיקרי בפפטידים הוא בייצור נוגדנים. במקום להזריק חלבון שלם לגוף, ניתן להזריק פפטיד חלקי של החלבון, אשר יגרום לגוף לייצר נוגדנים לחלבון כולו. תרופות שנועדו לחסום אתרים פעילים של חלבונים כגון תרופה נגד דחיית שתל. הממתיק המלאכותי אספרטיים הוא פפטיד עם שתי חומצות אמינו: אספרטט ופנילאלנין כשהקצוות שלהן ממותלות. שימוש נוסף בפפטידים הוא בספקטרוסקופיית מסה, כאשר חלבונים מזוהים על סמך פפטיד חלקי שלהם. בפברואר 2005 הודיעו חוקרים מהטכניון שהצליחו ליצור מוליכים למחצה אורגניים על בסיס פפטידים. ישנם מספר סוגים עיקריים של פפטידים טבעיים, המסווגים על פי דרך יצירתם: פפטידים ריבוזומליים - מסונתזים על ידי תרגום של mRNA. מתפקדים באורגניזמים גבוהים בעיקר כהורמונים או כמולקולות מבקרות. לדוגמה, נוירו-פפטידים משמשים כמולקולת סיגנל לתקשורות בין תאי עצב (נוירונים). פפטידים שונים אלו הם בעיקר ליניאריים, אך מופיעות גם צורות עגולות שלהם. פפטידים לא ריבוזומליים - מופיעים בעיקר בחד תאיים, צמחים ופטריות. בכלליות, פפטידים אלה הם ציקליים (בעלי מבנים ציקליים מורכבים) ומאחר והם מיוצרים על ידי מערכות שמייצרות גם חומצות שומן ופוליקטידים נמצא מולקולות היברידיות ממרכיבים אלו. פפטידי עיכול - פפטידים שנוצרים כחלק מתהליך העיכול. בין פפטידים אלה גם נוירו-פפטידים הנקשרים לקולטני אופיואיד. ישנה השערה שבעלי פרופיל גנטי מסוים שאינם יכולים לפרק פפטידי-עיכול מעין אלה ובנוסף רגישים אליהם, ילקו בתסמינים נוירו-פתולוגיים כמו סכיזופרניה. פפטידים אלה הם בעצם פפטידים ריבוזומלים אשר מקורם הוא במזון. סוגי הפפטידים המלאכותיים: ישנם פפטידים טבעיים הנוצרים בגוף היצורים החיים, ישנם פפטידים המיוצרים בשיטות יצור של כימיה אורגנית על ידי מכונות ויש פפטידים שיצורים טרנסגניים מיצרים בעקבות מניפולציה גנטית שעשו להם אנשים. דוגמה לפפטידים שחייבים לייצר בעזרת מכונה הם הפפטידים המעגליים - פפטידים בהם החומצה האמינית הראשונה מחוברת לאחרונה. פפטידים כאלה מוצלחים לחיקוי או לחסימה של אתר פעיל של חלבונים. קבוצה מיוחדת של פפטידים הם פפטידים אנטי-מיקרוביאליים או AMPs, אשר מתפקדים כאנטיביוטיקה ומסוגלים לחסל חיידקים פולשים לגוף. פפטידים אנטימיקרוביאליים פפטידים, דף שער בספרייה הלאומית אתר קול המדע - הקרן הלאומית למדע, ‏הצד הנסתר של הפפטידים, באתר "הידען", 22 בספטמבר 2022 מרית סלוין, "פפטידים משמידי חיידקים". פורסם ב"גליליאו", גיליון 33, עמוד 12, מרץ/אפריל 1999 פפטיד, באתר אנציקלופדיה בריטניקה (באנגלית)
עינת שלאין

עינת שלאין היא דיפלומטית ישראלית, מנהלת המרכז לשיתוף פעולה בינלאומי (מש"ב), סוכנות הסיוע הלאומית של ישראל במשרד החוץ. כיהנה כשגרירת ישראל בירדן. שלאין נולדה וגדלה בישראל. ב-1991 סיימה תואר ראשון בהצטיינות בהיסטוריה של המזרח התיכון מאוניברסיטת תל אביב. היא החלה לעבוד במשרד החוץ ב-1992 היא שימשה חברת סגל שגרירות ישראל בירדן, יועצת לענייני המזרח התיכון בשגרירות ישראל בוושינגטון, מנהלת מחלקת צפון אמריקה במשרד החוץ וראש החטיבה הבינלאומית במרכז למחקר מדיני. ב-2014 מונתה לשגרירת ישראל בירדן ובספטמבר 2015 הגישה את כתב האמנתה לעבדאללה השני, מלך ירדן. בעקבות תקרית ביולי 2017 בה ירה מאבטח של השגרירות בשני אזרחים ירדנים והרגם, פונה לישראל הסגל הדיפלומטי של השגרירות, כולל שלאין. משך חודשים ארוכים, הירדנים לא איפשרו את שובה של שלאין לשגרירות טרם העמדתו לדין של המאבטח. בינואר 2018 התנצלה ישראל בפני ירדן על התקרית והבטיחה לשלם פיצוי למשפחות ההרוגים. נקבע ששגרירות ישראל בעמאן תחזור לפעול, אולם שלאין נאלצה לסיים את תפקידה. ב-2019 מונתה לראש אגף אפריקה במשרד החוץ. בנובמבר 2020 מונתה לראש המרכז לשיתוף פעולה בינלאומי. שלאין בוגרת תוכנית העמיתים של קרן וקסנר ובעלת תואר שני במינהל ציבורי מבית הספר לממשל של אוניברסיטת הרווארד. עינת שלאין באתר מש"ב ברק רביד, עינת שלאין תהיה האשה הראשונה שתשמש שגרירה במדינה ערבית, באתר הארץ, 14 בספטמבר 2014 איתמר אייכנר ורועי קייס, לצד המלך: שגרירה ראשונה במדינה ערבית, באתר ynet, 8 בספטמבר 2015 אסף גבור, ירדן: שגרירת ישראל תחזור רק כשהמאבטח יועמד לדין, באתר nrg, ‏27 ביולי 2017 איתמר אייכנר וליעד אוסמו, תם המשבר עם ירדן שטוענת: "ישראל התנצלה ותשלם פיצוי", באתר ynet, 18 בינואר 2018 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
נייתן הייל

נייתן הייל (באנגלית: Nathan Hale‏; 6 ביוני 1755 – 22 בספטמבר 1776) היה חייל אמריקאי ששירת בצבא הקונטיננטלי במלחמת העצמאות של ארצות הברית, התנדב להיות מרגל, נתפס על ידי הבריטים והוצא להורג, ומאוחר יותר הפך לגיבור לאומי אמריקאי. הוא נולד בעיר קובנטרי בקונטיקט. בגיל 18 סיים את קולג' ייל בהצטיינות והחל לעסוק בהוראה. במלחמת העצמאות של ארצות הברית הוא הצטרף לצבא הקונטיננטלי, השתתף במצור על בוסטון והגיע לדרגת קפטן. בקרב על לונג איילנד כבשו הבריטים את האי מנהטן. ב-8 בספטמבר 1776 התנדב הייל לחדור לקווי הבריטים ולדווח על תנועות הצבא. הוא נתפס כעבור זמן קצר. מרגלים נחשבו אז כלוחמים בלתי חוקיים ודינם היה הוצאה להורג. הייל הוצא להורג בתלייה ב-22 בספטמבר 1776. גופתו נקברה במקום לא ידוע בקבר לא מסומן. הייל, שהיה מרגל לא מוצלח, שנתפס מיד לאחר תחילת פעילותו, הפך לגיבור לאומי לאחר שהתפרסמו המילים שאמר לפני תלייתו. לפי המקובל אמר הייל: "אני רק מצטער שאני יכול לתת את חיי למען ארצי רק פעם אחת" המשפט הזה נלמד עד היום בכל בתי הספר בארצות הברית . הוא חלק חשוב באתוס של ארצות הברית. משפט דומה לו באתוס הציוני הוא "טוב למות בעד ארצנו" שאמר יוסף טרומפלדור. הקצין הבריטי ג'ון מונטסור שהיה נוכח בעת התלייה סיפר לאחר מכן לקצין האמריקאי ויליאם האל, ידידו של הייל, על המילים שאמר הייל לפני מותו. האל היה זה שפרסם אותן. מאחר שהאל לא היה נוכח בעת התלייה יש היסטוריונים המטילים ספק באמיתותן אבל זה לא פגע ברושם שלהן שהפך את הייל לגיבור לאומי. מנחם בגין העריך את מורשתו של נייתן הייל ובמספר פעמים התריע על יחסם השלילי של שלטונות ישראל לעולי הגרדום לעומת יחסה של ארצות הברית לנייתן הייל. בטקס זיכרון לעולה הגרדום דב גרונר ב-1957, כאשר הממשלה לא שלחה כל נציג הוא אמר: "...במלחמת השחרור האמריקאית, שנטלה אלפי קרבנות, היה עולה לגרדום אחד ויחיד, נתן הייל, שאמר לפני צאת נשמתו "אני מצטער שאין לי אלא חיים אלה כדי לתתם למען ארצי". מאז נושא כל העם האמריקאי לדורותיו ולשכבותיו, על נבחריו ונשיאיו את שמו של הייל לתהילה. הם יודעים לכבד גבורה ולחנך על ברכיה את ילדיהם..." . פסלים רבים של הייל נמצאים בארצות הברית. היות שלא נמצאו פורטרטים שלו הסתמכו על תיאור מילולי שלו. המפורסמים ביותר הם: ליד בניין העירייה של ניו יורק סמוך למקום המשוער של ההוצאה להורג שלו הוקם פסל לזכרו שנחנך ב-5 בנובמבר 1893. בקמפוס אוניברסיטת ייל ליד בנין קונטיקט, הוקם ב-1914. האוניברסיטה מתגאה בנייתן הייל שהיה מבוגריה. במפקדת ה-CIA בלאנגלי, וירג'יניה. הפסל הוקם כהוקרה למרגל האמריקאי הראשון שהוצא להורג על ריגול למען ארצו. העתק של הפסל המקורי באוניברסיטת ייל. הוא נחנך ב-1973 לציון 200 שנים לסיום לימודיו של הייל באוניברסיטת ייל. אנדרטה בצורת אובליסק בעיר הולדתו קובנטרי, קונטיקט שהוקמה ב-1846. מדיה וקבצים בנושא נייתן הייל בוויקישיתוף פסל נייתן הייל בסיטיהול פארק מנחם בגין על נייתן הייל(הקישור אינו פעיל). באתר מורשת בגין. סיפורו של נייתן הייל, באתר early america (באנגלית) נייתן הייל, באתר "Find a Grave" (באנגלית) נייתן הייל, באתר אנציקלופדיה בריטניקה (באנגלית) המשפט המקורי באנגלית: I only regret that I have but one life to lose for my country
הבחירות הכלליות בשוודיה 2014

הבחירות הכלליות בשוודיה נערכו ב-14 בספטמבר 2014, ובמהלכן נבחר הריקסדאג (הפרלמנט) של ממלכת שוודיה. כמו כן, באותו יום נערכו בחירות מקומיות במחוזות ובקומינר. הבחירות הכלליות התקיימו בכל מחוזות הבחירה של שוודיה ובמסגרתן נבחרו כל 349 חברי בית הנבחרים, ריקסדאג. המתמודדים על ראשות הממשלה היו ראש הממשלה הנוכחי וראש המפלגה השמרנית פרדריק ריינפלט וראש המפלגה הסוציאל-דמוקרטית סטפן לוון. בבחירות לקחו חלק 6,290,016 אזרחים (מתוך 7,330,432), שמהווים 85.8 אחוזים מבעלי זכות הבחירה, עליה של 1.24 אחוזים מהבחירות הקודמות (2010). התחזיות חזו ניצחון למפלגה הסוציאל-דמוקרטית, ואכן בסופו של דבר המפלגה הסוציאל-דמוקרטית התחזקה במושב אחד והביסה את המפלגה השמרנית שאיבדה 23 מושבים מתוך 107 המושבים שהיו לה טרם הבחירות, בעוד מפלגת הימין השוודים הדמוקרטים מצדה התחזקה באופן ניכר של מעל 100%, והפכה ממפלגה קטנה לשלישית בגודלה עם 49 מושבים בפרלמנט. כמו כן, המפלגה הפמיניסטית של שוודיה הצליחה לקבל את המספר הרב ביותר של קולות בהיסטוריה של המפלגה, אך הדבר לא הספיק כדי לעבור את אחוז החסימה, שעומד על 4%. המפלגה הסוציאל-דמוקרטית גרפה 113 מושבים, דבר שלא אפשר הקמת ממשלה ללא צורך בקואליציה עם מפלגות נוספות. למעשה, תוצאות הבחירות לא אפשרו כלל הקמת ממשלה בעלת רוב, וכך קמה ממשלת מיעוט בראשותו של לוון. הממשלה הזו היא אחת החלשות ביותר בהיסטוריה של שוודיה, עם 39% תמיכה בלבד. עקב תוצאות הבחירות, התפטר מתפקידו יושב ראש המפלגה השמרנית פרדריק ריינפלט, לאור מפלת מפלגתו בבחירות. הסוציאל דמוקרטים מפלגת המתונים השוודים הדמוקרטים מפלגת הירוקים מפלגת המרכז מפלגת השמאל המפלגה העממית הליברלית הנוצרים הדמוקרטים המפלגה הפמיניסטית של שוודיה פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ריקסדאג הקבינט של לוון מדיה וקבצים בנושא הבחירות הכלליות בשוודיה 2014 בוויקישיתוף כל התוצאות, עם פילוח מלא, באתר הבחירות המרכזי (בשוודית) רויטרס, מהפך בשוודיה: השמאל ניצח בבחירות, באתר הארץ, 15 בספטמבר 2014 מערכת וואלה! חדשות‏, בחירות בשוודיה: הימין הקיצוני נכנס לפרלמנט, באתר וואלה, 20 בספטמבר 2014 ניו יורק טיימס, דיוויד קראוץ', כלכלת שוודיה מזנקת - אך הממשלה מפסידה בסקרים, באתר TheMarker‏, 10 בספטמבר 2014 הנהגה משותפת לא עברה את אחוז החסימה
עליזה בן-נון

עליזה בן-נון היא דיפלומטית ישראלית שכיהנה כשגרירת ישראל בצרפת ובמונקו ובהונגריה בן-נון היא בת לאב ניצול שואה מהונגריה שהוריו נרצחו באושוויץ. היא גדלה באזור נהריה ושירתה בצה"ל בחיל הים. ב-1984 סיימה תואר ראשון ביחסים בינלאומיים וב-1986 תואר שני בלימודי אפריקה באוניברסיטה העברית בירושלים. בתום לימודי התואר השני החלה לעבוד במשרד החוץ וסיימה קורס צוערים. היא שימשה מזכירה שנייה בשגרירות ישראל במבבנה שבסווזילנד עד 1993. ב-1995 מונתה ליועצת בשגרירות ישראל בקופנהגן שבדנמרק. ב-1999 מונתה לסגנית מנהל מחלקת ארגונים בינלאומיים במשרד החוץ, ולאחר מכן שימשה יועצת בלשכת מנכ"ל המשרד. ב-2001 מונתה למנהלת מחלקת התיאום בלשכת המנכ"ל. ב-2006 מונתה לראש החטיבה הבינלאומית במרכז למחקר מדיני. ב-2007 מונתה לשגרירת ישראל בהונגריה וכיהנה בתפקיד עד 2011. ב-2012 מונתה לראש מטה שר החוץ, אביגדור ליברמן. ב-2015 מונתה לשגרירת ישראל בצרפת ובמונקו. בן-נון היא האישה הראשונה שמונתה לשגרירה בצרפת. בנובמבר 2020 מונתה לסמנכ"לית אגף אפריקה במשרד החוץ, ובספטמבר 2021 מונתה לסמנכ״לית אגף אירופה במשרד החוץ, ובמאי 2022 מונתה לתפקיד ראש המערך המדיני-אסטרטגי במשרד החוץ. בן-נון נשואה ואם לשתי בנות. מדיה וקבצים בנושא עליזה בן-נון בוויקישיתוף עליזה בן-נון, ברשת החברתית אקס (טוויטר) עליזה בן-נון באתר שגרירות ישראל בפריז דנה סומברג, ‏שגרירת ישראל בצרפת: "אל תצפו שכעת הם יפסיקו לסמן מוצרים מההתנחלויות", באתר מעריב אונליין, 17 בנובמבר 2015 Nouvelle ambassadrice d’Israël en France : Aliza Bin-Noun, ‏The Times of Israel, ‏25 באוגוסט 2015 (בצרפתית) גדעון קוץ, ‏שגרירת ישראל בצרפת: "הפיגועים הגדולים קירבו בין המדינות", באתר מעריב אונליין, 30 בדצמבר 2019 גדעון קוץ, ‏שגרירת ישראל בצרפת: "הפיגועים הגדולים קירבו בין המדינות", באתר מעריב אונליין, 30 בדצמבר 2019 Prince Albert of Monaco celebrates Israel’s 70th, The Jerusalem Post | JPost.com (באנגלית אמריקאית)